Edward Witten

Edward Witten () er ein jødisk-amerikansk fysikar og matematikar. 

Witten har særleg medverka til å setje lys på samspelet mellom fysikk og matematikk. Ved å kombinere intuisjonen sin innanfor fysikk med avanserte matematiske omgrep har han kome fram til nye resultat som igjen har danna grunnlag for bevis konstruert av andre. Bidraga hans til fysikken er særleg basert på kvantefeltteori og har ofte relevans for elementærpartikkelfysikk og kosmologi, medan det innan matematikk ofte dreier seg om omgrep av geometrisk og topologisk natur. Han vert saman med mellom andre J. Schwartz og M. Green rekna som ein av dei fremste på såkalla strengeteori. 

Han vart professor ved Institute for Advanced Study i Princeton i USA. Witten har fått mange priser for forskinga si. I 1990 delte han Fieldsmedaljen med V. Jones, V. Drinfeld og S. Mori.

 Prisar (utval) 
 2010 - Lorentzmedaljen
 2008 – Crafoordprisen
 1990 – Fieldsmedaljen
 1985 – Albert Einstein-medaljen

 Kjelder 
Edward Witten. (14.10.2011) I Store norske leksikon. Henta frå: http://snl.no/Edward_Witten

 Bakgrunnsstoff 

Kategori:USA-amerikanske fysikarar
Kategori:USA-amerikanske matematikarar
Kategori:Fieldsmedaljen
Kategori:Fysikarar på 1900-talet
Kategori:Fysikarar på 2000-talet
Kategori:Albert Einstein-medaljen
Kategori:USA-amerikanske jødar
Kategori:Medlemmar av Royal Society
Kategori:Medlemmar av Det franske vitskapsakademiet
Kategori:Medlemmar av Det pavelege vitskapsakademiet
Kategori:Medlemmar av United States National Academy of Sciences
Kategori:Strengteoretikarar
Kategori:Teoretiske fysikarar